ભારતીય પ્રજાનો સોના સાથેનો લગાવ આદિકાળથી ચાલ્યો આવે છે અને સરકાર આ લગાવને ઓછો કરવા આકાશ-પાતાળ એક કરી રહી છે ત્યારે ૨૦૧૬માં સરકારને સફ્ળતાં પણ મળી છે પણ આ સોનામાં ઘટેલી માગ ૨૦૧૭માં બૂમરેંગ થવાની પૂરેપૂરી શકયતા છે કારણ કે બે-બે દુષ્કાળ પછી ખેડૂતોના હાથમાં નાણા આવ્યા છે જે હાલ નોટબંધીને કારણે વેપારીઓની તિજોરી કે બેન્કોમાંથી નીકળી શકયા નથી પણ એકાદ-બે મહિનામાં ખેડૂતોના હાથમાં આ નાણા આવવાના છે અને સરકારી કર્મચારીઓનો પગાર વધારો અને એરિયર્સ પણ નોટબંધીને કારણે બેન્કોમાં સંગ્રહાયેલુ છે જે પણ નજીકના ભવિષ્યમાં જ માર્કેટમાં આવતું દેખાશે.